CELEX: 32007R0903
Language: sk
Date: 2007-07-27 00:00:00
Title: Nariadenie Komisie (ES) č. 903/2007 z  27. júla 2007 týkajúce sa zatriedenia určitých druhov tovaru do kombinovanej nomenklatúry

28.7.2007   
            
            
               SK
            
            
               Úradný vestník Európskej únie
            
            
               L 196/35
            
         
      NARIADENIE KOMISIE (ES) č. 903/2007
   z 27. júla 2007
   týkajúce sa zatriedenia určitých druhov tovaru do kombinovanej nomenklatúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku (1), najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry priloženej k nariadeniu (EHS) č. 2658/87 je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               Nariadenie (EHS) č. 2658/87 stanovuje všeobecné pravidlá interpretácie kombinovanej nomenklatúry. Tieto pravidlá sa taktiež uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie delenie a ktorá je stanovená v osobitných ustanoveniach Spoločenstva s ohľadom na uplatňovania tarifných a iných opatrení vzťahujúcich sa na obchod s tovarom.
            
         
               (3)
            
            
               Podľa vyššie uvedených všeobecných pravidiel by mal byť tovar opísaný v stĺpci 1 tabuľky uvedenej v prílohe zatriedený pod kód KN uvedený v stĺpci 2 na základe dôvodov uvedených v stĺpci 3 tabuľky.
            
         
               (4)
            
            
               Je vhodné zabezpečiť, aby sa na záväzné informácie o nomenklatúrnom zatriedení tovaru vydané colnými orgánmi členských štátov s ohľadom na zatriedenie tovaru do kombinovanej nomenklatúry, ktoré nie sú v súlade s týmto nariadením, mohol držiteľ naďalej odvolávať po dobu troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Výbor pre Colný kódex nezaujal stanovisko v lehote stanovenej predsedom,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe je v kombinovanej nomenklatúre zatriedený pod kód KN uvedený v stĺpci 2 tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa naďalej po dobu troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. júla 2007
      
         
            Za Komisiu
         
         Franco FRATTINI
         
         
            podpredseda
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením (ES) č. 733/2007 (Ú. v. EÚ L 169, 29.6.2007, s. 1).
   
      (2)  Ú. v. ES L 302, 19.10.1992, s. 1. Nariadenie naposledy zmenené a doplnené nariadením (ES) č. 1791/2007 (Ú. v. EÚ L 363, 20.12.2006, s. 1).
   
      PRÍLOHA
      
                  Opis tovaru
               
               
                  Zatriedenie
                  (kód KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Tenké plátky s rozmermi 32 mm × 21 mm s nasledujúcim zložením (v % hmotnosti):
                  
                              alginát sodný
                           
                           
                              24–32
                           
                        
                              maltodextrín
                           
                           
                              20–28
                           
                        
                              vonné látky
                           
                           
                              5–15
                           
                        
                              voda
                           
                           
                              5–15
                           
                        
                              karagénan
                           
                           
                              5–15
                           
                        
                              mikrokryštalická celulóza
                           
                           
                              4–10
                           
                        
                              glycerín
                           
                           
                              4–10
                           
                        lecitín, aspartám, sacharín sodný, acesulfám K, neohesperidín DC, potravinárske farbivo E102 a E133.
                  Výrobok sa predáva na trhu ako „plátky na osvieženie dychu“, ktoré sa rozpúšťajú na jazyku.
               
               
                  2106 90 98
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením kódov 2106, 2106 90 a 2106 90 98.
                  Výrobok nemôže byť zatriedený do položky 3306 ako prípravok na ústnu hygienu, pretože neobsahuje žiadne špecifické zložky, ktoré prispievajú k udržiavaniu čistoty ústnej dutiny.
                  Výrobok má byť zatriedený ako potravinový prípravok určený na ľudskú spotrebu v zmysle položky 2106, pretože obsahuje látky s výživovou hodnotou (vysvetlivky Harmonizovaného systému k položke 2106, prvý odsek, A, a druhý odsek, B, bod 9).